**โครงการสัมมนาร่วมทางวิชาการระหว่างไทย – อินเดีย ครั้งที่ ๙**

**ในหัวข้อเรื่อง “ความท้าทายทางด้านสังคมศาสตร์สำหรับประเทศไทยและสาธารณรัฐอินเดีย”**

**(The 9th NRCT – ICSSR Joint Seminar on Social Science Challenges for Thailand and India)**

**และ**

**การประชุมคณะกรรมการที่ปรึกษาร่วมไทย – อินเดีย ครั้งที่ ๑๐**

**ระหว่างวันที่ ๑๙ – ๒๐ สิงหาคม ๒๕๕๘**

**ณ ศูนย์ประชุมบางกอกคอนเวนชั่นเซ็นเตอร์ เซ็นทาราแกรนด์ เซ็นทรัลเวิลด์ กรุงเทพฯ**

**ภายใต้โครงการความร่วมมือทางวิชาการทางด้านสังคมศาสตร์**

**ระหว่างสำนักงานคณะกรรมการวิจัยแห่งชาติ (วช.) และสภาวิจัยสังคมศาสตร์แห่งประเทศอินเดีย (ICSSR)**

----------------------------------------------------------------------------------

1. **หลักการและเหตุผล**

 ด้วย สำนักงานคณะกรรมการวิจัยแห่งชาติ (วช.) และสภาวิจัยสังคมศาสตร์แห่งประเทศอินเดีย(Indian Council of Social Science Research, ICSSR) ได้ลงนามในบันทึกความเข้าใจ (Memorandum of Understanding) เมื่อวันที่ ๑๑ กันยายน ๒๕๔๙ ในงาน Thailand Research Expo 2006 ซึ่งจัดขึ้น ณ ศูนย์การค้าเซ็นทรัลพลาซ่า ลาดพร้าว โดยมีวัตถุประสงค์เพื่อส่งเสริมความร่วมมือทางวิชาการด้านการวิจัยทางสังคมศาสตร์ระหว่างประเทศไทยและอินเดีย ผ่านกิจกรรมการสัมมนาร่วม การแลกเปลี่ยนนักวิจัย และการแลกเปลี่ยนบทความ / เอกสารสิ่งพิมพ์ ทั้งนี้ ภายใต้กรอบดำเนินงานตามบันทึกความเข้าใจ (MOU) ได้กำหนดให้จัดการสัมมนาร่วมปีละครั้ง โดยสลับกันเป็นเจ้าภาพระหว่าง วช. และ ICSSR ภายใต้หัวข้อการสัมมนาที่เห็นพ้องกัน ทั้งนี้ นับตั้งแต่ปี ๒๕๕๑ – ๒๕๕๕ ได้จัดสัมมนาร่วมไทย – อินเดีย แล้ว เป็นจำนวน ๘ ครั้ง โดยจัดในประเทศไทย จำนวน ๔ ครั้ง และในประเทศอินเดีย จำนวน ๔ ครั้ง

 เมื่อคราวประชุมคณะกรรมการที่ปรึกษาร่วมระหว่างไทย – อินเดีย ครั้งที่ ๙ “The 9th ICSSR – NRCT Joint Advisory Committee Meeting” เมื่อวันอังคารที่ ๒๐ มกราคม ๒๕๕๘ ณ โรงแรม Ambassaor Ajanta เมืองออรังกาบาด สาธารณรัฐอินเดีย วช. และ ICSSR ได้เห็นชอบร่วมกันให้กำหนดจัดสัมมนาทางวิชาการระหว่างไทย – อินเดีย ครั้งที่ ๙ และการประชุมคณะกรรมการที่ปรึกษาร่วมไทย – อินเดีย ครั้งที่ ๑๐ ระหว่างวันที่ ๑๙ – ๒๐ สิงหาคม ๒๕๕๘ ณ ประเทศไทย ภายใต้หัวข้อเรื่อง “Social Science Challenges for Thailand and India” โดยให้ความสำคัญกับความท้าทายของประเทศไทยและสาธารณรัฐอินเดียในแง่ของสังคมศาสตร์ ทั้งนี้ มุ่งหวังว่าองค์ความรู้ที่ได้จากการสัมมนาจะสามารถนำไปสู่การวางแผนและการกำหนดทิศทาง/นโยบายเพื่อการพัฒนาประเทศร่วมกันระหว่างประเทศไทยและสาธารณรัฐอินเดีย

**๒. วัตถุประสงค์**

๑) เพื่อเป็นเวทีแลกเปลี่ยนความรู้และประสบการณ์ในการวิจัยของนักวิชาการไทยและอินเดีย ภายใต้ขอบข่ายการวิจัยทางด้านสังคมศาสตร์ภายใต้หัวข้อที่กำหนด

๒) เพื่อนำองค์ความรู้จากผลงานวิจัยไปใช้ประกอบเป็นแนวทางในการพัฒนาประเทศไทย และสาธารณรัฐอินเดีย

๓) เพื่อส่งเสริม/สร้างเครือข่ายความร่วมมือทางวิชาการด้านการวิจัยทางด้านสังคมศาสตร์

 ระหว่างนักวิจัย นักวิชาการผู้เชี่ยวชาญในสาขาที่เกี่ยวข้องทั้งของประเทศไทยและอินเดีย

**๓. รูปแบบการจัดสัมมนา**

 ประกอบด้วยการบรรยายพิเศษโดยวิทยากรผู้ทรงคุณวุฒิและการนำเสนอผลงานวิจัยภาคบรรยาย (Oral Presentation) ภายใต้หัวข้อหลักเรื่อง “Social Science Challenges for Thailand and India” และประกอบด้วยหัวข้อย่อยจำนวน ๗ หัวข้อ ดังนี้

1. New frontiers of social sciences and research
2. Research strategies and tools for social research
3. Social sciences for national and sustainable development
4. Social research and public policy interfaces
5. Social innovation and technology research
6. Thailand-India social scientific research cooperation programs
7. Reconstruction of university education and research

**๔. วัน เวลา และสถานที่**

 ระหว่างวันพุธที่ ๑๙ – วันพฤหัสบดีที่ ๒๐ สิงหาคม ๒๕๕๘ ณ ศูนย์ประชุมบางกอกคอนเวนชั่น เซ็นเตอร์ เซ็นทาราแกรนด์ เซ็นทรัลเวิลด์ กรุงเทพฯ ซึ่งจะจัดพร้อมกับงานมหกรรมงานวิจัยแห่งชาติ ๒๕๕๘ (Thailand Research Expo 2015) ของ วช.

**๕. หน่วยงานที่จัดสัมมนา**

 สำนักงานคณะกรรมการวิจัยแห่งชาติ (วช.) และสภาวิจัยสังคมศาสตร์แห่งประเทศอินเดีย (Indian Council of Social Science Research, ICSSR)

**๖. กลุ่มเป้าหมาย**

นักวิจัย นักวิชาการ ผู้เชี่ยวชาญในสาขาที่เกี่ยวข้อง รวมทั้งนิสิต นักศิกษา และผู้สนใจทั้งจากภาครัฐและภาคเอกชนของไทยและอินเดีย

**๗. ภาษาที่ใช้ในการสัมมนาฯ**

 ภาษาอังกฤษ สำหรับการบรรยายพิเศษโดยวิทยากรผู้ทรงคุณวุฒิ และการนำเสนอผลงานวิชาการภาคบรรยาย (Oral Presentation)

**๘. ประโยชน์ที่คาดว่าจะได้รับ**

๑) ได้รับทราบข้อมูลและความก้าวหน้าของการศึกษา/วิจัยต่างๆ ทางด้านสังคมศาสตร์ในประเด็นที่ เกี่ยวข้อง

 ๒) เกิดองค์ความรู้เพิ่มพูนด้านการวิจัยทางสังคมศาสตร์

 ๓) เกิดเครือข่ายความร่วมมือด้านการวิจัยทางสังคมศาสตร์ การศึกษา/วิเคราะห์ประเด็นสำคัญ ร่วมกัน ตลอดจนการนำองค์ความรู้ที่ได้ไปใช้ในการพัฒนาประเทศไทยและอินเดียในอนาคต